නිරුපමාටත් දරුවන් දෙදෙනාටත් දේවාලය ඉදිරියේ පසෙකින් පැදුරක් දමා එහි වාඩිවෙන ලෙස පැවසුවේ කපු මහතාගේ ගෝලයකු විසිනි. ඉන්පසු කුකුළා අතට ගෙන උගේ කරමලය කටුවකින් හිල් කර ලේ ගෙන තමාගේ ඇඟිල්ලක ගා ගත් කපු මහතා කුකුළා නිරුපමාත් දරුවන්ගෙත් හිස වටා තුන් වරක් බැගින් කරකවා පසෙකට දැමීය. දේවාලය තුළට ගොස් පූජා වට්ටිය ගෙනවිත් නිරුපමාගේත් දරුවන්ගෙත් හිස වටා කරකවා නැවත දේවාලයේ ඇතුළතින් තැබීය. ඉන්පසු කපු මහතාගේ විශේෂිත හැකියාවන් පෙන්වන හාස්කම් පටන් ගැනිණි. පූජා වට්ටියේ තිබූ තැඹිලි ගෙඩිය ගෙන දේව භාෂාවකින් කතා කරන ගමන්ම තමන්ගේ හිසේ ගසා පලා දැමීය. බලාසිටිනවුන්ට ඇස් අදහාගත නොහැකි සේය. විශාල ප්‍රමාණයේ හොඳින් වැඩී තිබූ තැඹිලි ගෙඩිය එක පාරින්ම තම හිසේ ගැසීමත් සමඟ පැලී ගියේය. ඉන්පසු නැවතත් ආරූඪයෙන්ම පන්දමකට දුම්මල ගසමින් ඒ මේ අත දිවගිය කපු මහතා පන්දම පසෙකට විසිකර දේවාලය ඉදිරියේ නතර විය.
නිරුපමාට හා දරුවන් වාඩි වුයේ කෙලෙසෙකද ?
පැදුරක් දමා